Companiile mizează pe munca hibrid după ce va trece epidemia de Covid-19.
Studiu: Patru din cinci companii au avut de înfruntat obstacole pe fondul muncii remote. Chiar și așa, munca de la distanță va continua și după criză. Companiile mizează pe un model hibrid de lucru odată ce va trece epidemia de Covid-19.
Munca hibrid – când de-acasă, când de la birou, e luată în calcul de tot mai multe companii. Nu de alta, dar patru din cinci companii au avut probleme cu munca remote, o arată un studiu al Colliers International.CEO-ul ADREM, care e o firmă din domeniul energetic, susține acest sistem de muncă mixt. Dar știi care e partea bună la lucrurile imperfecte? Că întotdeauna pot fi îmbunătățite. Uite cum.Corneliu Bodea: "Avem ceea ce noi numim Wine Wednesday, în care echipe de colegi aleși din departamente diferite se întâlnesc pe una din aplicațiile online disponibile pentru a socializa, a bea un pahar de vin. Din când în când întâlniri fizice se pot organiza cu respectarea tuturor regulilor impuse de criza sanitară. Fețele să nu se uite, colegii să se simtă ca făcând parte din aceeași organizație și din același vis.“.